stanford-oval/wikipedia huggingface dataset:
Iturup

Iturup
Tulivuori Iturupilla
| --- | --- |
Muut nimet:  Etorofu
Sijainti:  Kurilskin piiri Sahalinin alue Venäjä
Saariryhmä:  Kuriilit
Vesialue:  Ohotanmeri
Merialue:  Tyyni valtameri
Korkein kohta:  Stokap, 1 634 m
Pinta-ala:  3 139 km²
| --- | --- |
Asukasluku:  6 387
Suurin kaupunki:  Kurilsk
Asutuskeskukset:  Kitovoje, Rybaki, Burevestnik, Gornoje, Gorjatšije Kljutši, Reidovo
muokkaa - muokkaa wikitekstiä - muokkaa Wikidataa
Iturup (ven. Итуруп, jap. 択捉, Etorofu) on saari Kuriilien saaristossa ja on Etelä-Kuriilien saarista suurin. Se on noin 200 km pitkä, 7–27 km leveä, ja sen pinta-ala on 3 139 km². Saarella sijaitsee Kurilskin kaupunki, jonka asukasluku on noin 2 200.
Iturupin saari kuuluu hallinnollisesti Venäjän Sahalinin alueeseen, mutta Japani vaatii sitä itselleen osaksi ns. Pohjoisia territorioita (Hoppō), joihin se katsoo kuuluvan myös Šikotanin, Kunaširin ja Habomai-saaret.
Iturup on Kuriilien saariketjun toinen saari Hokkaidōsta koilliseen ja se on ollut merenpinnan yläpuolella plioseenin alkupuolelta lähtien. Pleistoseenin lopun jäätiköitymisten aikaan merenpinta on ollut sen verran matalammalla, että Iturup, Kunašir, Šikotan, Habomai-saaret sekä muutamat läheiset pienet saaret ovat olleet maayhteydessä toisiinsa sekä Hokkaidōon. Pleistoseenin lopun jäätiköitymisten aikaan jäätiköt ovat yltäneet eteläisimmillään vain Iturupin keskiosiin, joten Iturupin eteläosa on voinut toimia refugiona alueen eliölajistolle. Nykyään Iturupin kasvilajisto on preboreaalista ja siellä kasvaa samantapaista lajistoa kuin Länsi-Euroopassa ja Pohjois-Amerikassa.
Ilomantsin seutukunta

Ilomantsin seutukunnan sijainti Suomessa vuonna 2000.
Ilomantsin seutukunta oli Pohjois-Karjalassa sijainnut Suomen seutukunta. Siihen kuuluivat seuraavat kunnat:
Ilomantsi (kunta)
Tuupovaara (kunta)
Seutukunta lakkautettiin vuonna 2005, koska Tuupovaaran kunta lakkautettiin ja liitettiin Joensuuhun. Täten Ilomantsi olisi ollut seutukunnan ainoa kunta. Ilomantsikin siirtyi Joensuun seutukuntaan.
Pohjois-Karjalan maakunnan seutukunnat
Itusienet

| Itusienet |
| --- | --- |
 Perunasyöpää aiheuttava Synchytrium endobioticum
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Itisienet Blastocladiomycota  T.Y.James, 2006
Luokka::  Blastocladiomycetes  Doweld, 2001
Lahko::  Blastocladiales  H.E.Petersen, 1909
Katso myös
   Itusienet Wikispeciesissä   Itusienet Commonsissa 
Infobox OKNimi-testi OK: 
Itusienet (Blastocladiomycota) on yksi sienten (Fungi) kaarista. Sen ainoa luokka on Blastocladiomycetes, jonka ainoa lahko puolestaan on Blastocladiales. Kaikkiaan itusieniin kuuluu 14 sukua ja noin 180 lajia. Muista sienten kaarista itusienet eroavat elinkiertonsa, solurakenteidensa ja DNA-tuntomerkkiensä verran. Ne joko loisivat muissa sienissä, levissä, kasveissa, ja selkärangattomissa tai ovat saprotrofisia.
IIHF Hall of Fame

IIHF Hall of Fame on Kansainvälisen jääkiekkoliiton kunniagalleria, joka perustettiin Helsingin jääkiekon MM-kisojen yhteydessä vuonna 1997. Silloin siihen nimettiin 30 henkilöä, ja joukkoa on sen jälkeen kartutettu vuosittain MM-kilpailujen finaalipäivänä. Kunniagalleriaan otetaan jäseniä pelaajien, rakentajien ja tuomareiden kategorioissa. Lisäksi galleriaan pääsee Torriani-palkinnon kautta pelaajia maista, jotka eivät ole aivan kansainvälistä huippua.
Kunniagallerian päämaja on Toronton Hockey Hall of Famen tiloissa.
Aiheesta muualla

Wikimedia Commonsissa on kuvia tai muita tiedostoja aiheesta .
IIHF Hall of Fame -sivusto
Ilomilo (kappale)

| ”Ilomilo” Billie Eilish |
| --- | --- | --- |

Singlen tiedot
 Albumilta: When We All Fall Asleep, Where Do We Go?
 Julkaistu: 10. huhtikuuta 2020
 Tekijä(t): Billie Eilish Finneas O’Connell
 Tuottaja(t): Finneas O’Connell
 Tyylilaji: elektropop
 Kesto: 02.36
 Levy-yhtiö: Universal
Billie Eilishin muut singlet
| ”No Time to Die” 2020 | ”Ilomilo” 2020 | ”My Future” 2020 |
Ilomilo (tyyliteltynä kokonaan pienaakkosin) on yhdysvaltalaisen laulaja-lauluntekijä Billie Eilishin kappale hänen vuonna 2019 julkaistulta esikoisalbumiltaan When We All Fall Asleep, Where Do We Go?. Se julkaistiin singlenä Italiassa CHR-radiokanaville 10. huhtikuuta 2020 ja Yhdysvalloissa alternative-radiokanaville 26. toukokuuta 2020. Kappaleen ovat säveltäneet ja sanoittaneet Eilish itse ja Finneas O’Connell, joka on myös tuottanut sen. Tyylilajiltaan se edustaa elektropopia.
Kappale on nimetty samannimisen videopelin mukaan, jonka Eilish on kertonut olleen lempipelinsä lapsena. Se on pulmapeli, jossa pelaajan tehtävä on saattaa erilleen joutuneet hahmot (nimeltään Ilo ja Milo) takaisin toistensa luo. Kappale kertoo toisen ihmisen menettämisestä, sen pelosta ja siitä, kuinka se tapahtuu, vaikka sitä pelkää. Sen on tulkittu kertovan myös epäonnistuneesta suhteesta ja läheisen itsetuhoisista ajatuksista.
”Ilomilo” nousi Yhdysvaltain Billboard Hot 100 -listalla parhaimmillaan sijalle 62. Se myi kultaa Yhdysvalloissa, Australiassa, Kanadassa ja Italiassa.
Itsehallintopuolue

| Itsehallintopuolue |
| --- | --- |
  
  
Perustettu:  1909
Johto:   Jógvan Skorheim  Kári P. Højgaard (vpj.) 
Ideologia:  sosiaaliliberalismi  regionalismi
Färsaarten parlamentti:  1 / 33 (2019)
Tanskan parlamentti:  0 / 2
Kansainväliset jäsenyydet:  Keskiryhmä
Kotisivu:  kotisivut
Infobox OKNimi-testi OK: 
Itsehallinto (fäär. Sjálvstýri), aikaisemmin Itsehallintopuolue (fäär. Sjálvstýrisflokkurin), on färsaarelainen puolue, joka on perustettu 1909. Puolue aloitti toimintansa vuonna 1906, mutta julkaisi ensimmäisen poliittisen ohjelmansa vasta 1909. Puolueen perustivat unionipuolueesta eronneet edustajat..
Itsehallintopuolue on Färsaarten vanhimpia puolueita, ja se perustettiin 1909 vastavoimana Tanskaan kuulumista kannattavalla unionipuolueelle. Puolue on ollut historiansa aikana kahdesti, vuosina 1916 ja 1936, Färsaarten parlamenttivaalien suurin puolue. Itsehallintopuolue hajosi kuitenkin vuonna 1939 maauudistuskiistaan. Sen perustajiin kuulunut Jóannes Patursson lähti puolueesta ja perusti muutaman vuoden päästä kansanpuolueen, joka sai noin puolet puolueen kannattajista. Itsehallintopuolueen kannatus lähti hajoamisen jälkeen laskuun, ja vuoden 1950 jälkeen se on saanut käytännössä enää 4–8 prosenttia äänistä. Vuoden 2011 parlamenttivaaleissa itsehallintopuolue sai 4,2 prosenttia äänistä ja yhden paikan Färsaarten parlamenttiin.
Puolueen puheenjohtajana toimii Klaksvíkin pormestari Jógvan Skorheim. Puolueen ns. vaalikirjain on D.
Puolueen ensimmäiset kahdeksan vaaleilla valittua edustajaa Färsaarten parlamentissa vuonna 1906.
Ideologia ja arvot

Itsehallintopuolue on keskustalainen puolue, joka kannattaa regionalismia ja sosiaaliliberalismia. Puolueohjelmansa mukaan puolueen tavoite on taata färsaarelaisille "täysi vastuu kansakunnastaan ja saada täysi päätösvalta". Tämä tarkoittaa Färsaarten itsenäistymistä kansanäänestyksen kautta ja pyrkimystä saada kansainvälistä tunnustusta. .
Tanskassa puolue on varsin lähellä Radikaali Venstreä. Itsehallintopuolueella ei ole ollut omia edustajia Tanskan parlamentissa.
Aiheesta muualla

Kotisivut (Arkistoitu – Internet Archive) (fääriksi)
Iskelmäkaruselli pyörii

| Iskelmäkaruselli pyörii |
| --- | --- |
 Elokuvan juliste.
Ohjaaja:  Harry Orvomaa
Käsikirjoittaja:  Aarre Elo
Tuottaja:  Harry Orvomaa
Kuvaaja:  Osmo Harkimo
Leikkaaja:  Armas Vallasvuo
Lavastaja:  Raimo Lehto
Pääosat:  Laila Kinnunen Tommi Rinne Vieno Kekkonen Brita Koivunen
Valmistustiedot
Valmistusmaa:  Suomi
Tuotantoyhtiö:  Oy Filmi-Tria Ab
Ensi-ilta:  1960
Kesto:  81 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Iskelmäkaruselli pyörii on Harry Orvomaan ohjaama musiikkielokuva vuodelta 1960 ja kolmas tuolloin tehdyistä iskelmäelokuvista.
Ohjaaja Orvomaa oli Scandia-musiikin toimitusjohtaja. Elokuva jäi hänen ainoaksi ohjauksekseen, ja hän myönsi sittemmin, ettei tiennyt elokuvan ohjaamisesta juuri mitään. Elokuvan menestys jäi vaatimattomaksi, eikä vuonna 1961 suunniteltua jatko-osaa tehty. Ammattinäyttelijöitä olivat ainoastaan Tommi Rinne sekä Teatterikoulun käynyt Vieno Kekkonen, joka tosin loi uransa laulajana.
Näyttelijät

| 0 | 1 | 2 |
| --- | --- | --- |
|  Laila Kinnunen  | … |  Laila Koski eli Laila Kinnunen   |
|  Tommi Rinne  | … |  toimittaja Airovirta / mustalainen   |
|  Vieno Kekkonen  | … |     |
|  Brita Koivunen  | … |     |
|  Teijo Joutsela  | … |     |
|  Seija Karpiomaa  | … |     |
|  Eugen Malmstén  | … |     |
|  Nisse Nordström  | … |     |
|  Jaakko Salo  | … |     |
|  Lasse Pihlajamaa  | … |     |
|  Annikki Tähti  | … |     |
|  Olavi Virta  | … |     |
|  Eino Virtanen  | … |     |
|  Kauko Holm  | … |     |
|  Ritva Kinnunen  | … |     |
|  Sinikka Lehtevä  | … |     |
|  Rock-Jerry  | … |  Suomen rock-kuningas   |
|  Per-Elvis  | … |  Norjan rock-kuningas   |
|  Boris  | … |  Ruotsin rock-kuningas   |
|  Rock-Finn  | … |  Tanskan rock-kuningas   |
|  Eino Virtasen yhtye  | … |  orkesteri   |
|  Paavo Einiö  | … |  radiokuuluttajan ääni   |
|  Göran Ödner  | … |  saksofonisti   |
|  Harry Orvomaa  | … |  johtaja Karhumaa   |
|  Aarre Elo  | … |  äänittäjä   |
|  Humppa-Veikot  | … |  orkesteri   |
|  Erkki Melakosken yhtye  | … |  orkesteri   |
|  Jaakko Salon yhtye  | … |  orkesteri   |
|  Kullervo Linnan orkesteri  | … |  orkesteri   |
Arviot

Aikalaisarvioissa myönteistä huomiota sai ainoastaan tähtilaulaja Laila Kinnunen, muuten elokuvaa pidettiin amatöörimäisenä ja sen käsikirjoitusta hatarana. Käsikirjoituksen teki viihteen alalla ensimmäisenä yrityksenään myöhemmin televisioviihtessä menestynyt Aarre Elo.
Televisioesitysten yhteydessä on kritiikissä pidetty vetonaulanumerona Rock-Jerryn esittämää hokemaa ”wop-bop-a-loo-bop a-lop-bam-boom”, joka on alkujaan peräisin Little Richardilta.
Aiheesta muualla

Iskelmäkaruselli pyörii Elonet.
Ilomantsin seurakunta

| Ilomantsin seurakunta |
| --- | --- |

 tunnus :  sijainti 
 Ilomantsin kirkko
Tunnustuskunta:  evankelis-luterilainen
Hiippakunta:  Kuopion hiippakunta
Rovastikunta:  Joensuun rovastikunta
Pääkirkko:  Ilomantsin kirkko
Perustettu:  1653
Jäsenmäärä:  2 993 (2022)
– Osuus asukkaista:  66,6 %
Kirkollisvero:  1,60 %
Kirkkoherra:  vt. Anne Angervo
Sivusto
Infobox OKNimi-testi OK: 
Ilomantsin seurakunta on Ilomantsissa Pohjois-Karjalassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunnan vt. kirkkoherra on Anne Angervo.
Ida Sargent

Ida Sargent
Ida Sargent (s. 25. tammikuuta 1988) on yhdysvaltalainen uransa lopettanut maastohiihtäjä.
Maastohiihdon maailmancupissa Sargent kilpaili ensimmäisen kerran Jällivaaran viestissä marraskuussa 2010. Henkilökohtaisessa kilpailussa hän kilpaili ensimmäisen kerran helmikuussa 2011 Drammenissa. Maailmancupin pisteille Sargent pääsi ensimmäisen kerran Roglassa joulukuussa 2011 oltuaan sprintissä 25:s. Maailmancupissa Sargent on ollut palkintopallilla kerran sijoittuessaan kolmanneksi perinteisen hiihtotavan sprintissä Pyeonchangissa helmikuussa 2017.
Sotšin olympialaisissa 2014 Sargent oli vapaan hiihtotavan sprintissä 19:s ja 10 kilometrin perinteisellä 34:s. Hiihdon maailmanmestaruuskilpailuihin Sargent on osallistunut neljä kertaa. Hänen paras saavutuksensa on 24:s sija Lahden MM-kilpailujen vapaan hiihtotavan sprintissä.
Sargent lopetti uransa maastohiihtäjänä keväällä 2019.
Aiheesta muualla

Wikimedia Commonsissa on kuvia tai muita tiedostoja aiheesta .
Ida Sargentin blogi
Imettäjä

Ludvig XIV ja hänen imettäjänsä.
Imettäjä on nainen, joka imettää vauvaa tämän äidin puolesta.
Syitä imettäjän käytölle

Imettäjä täydentää tai korvaa vauvan oman äidin suorittamaa imettämistä vauvan rintaruokinnan aikana. Syitä tähän voi olla vähäinen rintamaidon eritys, äidin sairaus tai haluttomuus imettää - toisinaan jopa imetyspelko. Äidin päihdeongelmat saattavat myös olla este imetykselle.
Äidin synnyttäessä useamman lapsen kerralla voi imettäjän käyttö olla perusteltua riittävän maitomäärän takaamiseksi kaikille lapsille.
Imettäjän rooli

Imettäjän käyttö on nykyään harvinaista teollisuusmaissa. Suomessa on lisäksi kattava sairaaloiden ja sairaanhoitopiirien äidinmaitokeskusten verkosto. Imettäjiä esiintyy sitä vastoin edelleen kehitysmaissa. Kätilön avustaessa kotisynnytyksessä, hän voi toimia samalla myös imettäjänä.
Yleinen käsitys on, ettei nainen pysty imettämään ilman raskauden läpikäyntiä. Naisella maidon eritys on toisinaan mahdollista käynnistää säännöllisellä nännipihan ja nännin hierontakäsittelyllä. Samalla periaatteella aikaisemmin synnyttänyt nainen saattaa pystyä aktivoimaan maidon erityksen.
Historia

Imettäjinä toimineita naisia mainitaan jo muinaisissa egyptiläisissä ja heprealaisissa kirjallisissa lähteissä, kuten myös Raamatussa. Aikojen saatossa imettäjän käyttöön on usein liittynyt käsitys imettämisen sopimattomuudesta henkilön arvolle. Imettäjän käyttö on saattanut toimia osoituksena perheen vauraudesta. Myös tietoisuus imetyksen raskautta ehkäisevästä vaikutuksesta on saattanut olla syy imettäjän käyttöön.
Aiheesta muualla

Kuvia tai muita tiedostoja aiheesta Imettäjä Wikimedia Commonsissa
Insolvenssioikeus

Insolvenssioikeus eli maksukyvyttömyysoikeus on oikeustieteen osa-alue, joka on erikoistunut maksukyvyttömyyden oikeudellisiin seurauksiin. Insolvenssioikeus käsittää lainsäädännön ja tähän oikeudenalaan kohdistuvaa oikeustieteellistä tutkimusta.
Insolvenssioikeuden piiriin luetaan maksuvelvollisuuden laiminlyönteihin ja niiden seuraamuksiin liittyvä sääntely. Laiminlyönnit johtuvat yleensä maksukyvyttömyydestä, joskus maksuhaluttomuudesta. Oikeudenalan nimitys tulee latinalaisperäisestä sanasta insolvenssi, joka tarkoittaa maksukyvyttömyyttä.
Insolvenssioikeuteen kuuluvia insolvenssimenettelyitä ovat ulosotto, konkurssi, yrityksen saneeraus ja yksityishenkilön velkajärjestely.
Jakub Illéš

| Jakub Illéš> Henkilötiedot |
| --- | --- |
Syntynyt: 15. joulukuuta 1995 (ikä 28) Ostrava, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  187 cm
Paino:  90 kg
Seura
Seura:  HC Dukla Jihlava
Sarja:  1. česká hokejová liga
Pelaajaura
Pääsarjaura:  2015–
Jakub Illéš (s. 15. joulukuuta 1995 Ostrava) on tšekkiläinen jääkiekkoilija, pelipaikaltaan keskushyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Illéš on pelannut aikaisemmin myös Tšekin pääsarjassa Extraligassa. Hän laukoo vasemmalta.
Ura

Illéš pelasi ensimmäiset ottelunsa 1. česká hokejová ligassa kaudella 2014–2015, kun hän keräsi HC Šumperkin joukkueessa neljä rangaistusminuuttia pelaamassaan neljässä ottelussa. Seuraavalla kaudella Illéš siirtyi Jestřábi Prostějovin joukkueeseen, jossa hän pelasi 48 ottelua tehopistein 10+9=19 keräten 49 rangaistusminuuttia.
Illéš debytoi Tšekin pääsarjassa Extraligassa kaudella 2016–2017 HC Vítkovicen joukkueessa. Hän pelasi debyyttikaudellaan 32 ottelua keräten kolme syöttöpistettä ja 14 rangaistusminuuttia. Samalla kaudella Illéš edusti Vítkovicea myös Mestarien liigassa, jossa hän pelasi kymmenen ottelua tehopistein 2+2=4.
Illéš pelasi kaudella 2017–2018 1. česká hokejová ligassa AZ Havířovin ja VHK Vsetínin riveissä. Seuraavalla kaudella hän edusti HC Porubaa sijoittuen joukkueensa sisäisen pistepörssin toiseksi tehopisteillä 14+19=33. Kaudella 2019–2020 Illéš siirtyi Ranskaan Aigles de Nicen joukkueeseen, jossa hän pelasi 18 ottelua keräten viisi syöttöpistettä ja 20 rangaistusminuuttia. Illéš siirtyi kesken kauden 1. česká hokejová ligaan HC Dukla Jihlavan joukkueeseen.
Insomnia

Insomnia voi tarkoittaa seuraavia:
Unettomuus, unihäiriö
Insomnia, vuoden 1997 elokuva
Insomnia, vuoden 2002 elokuva
Insomnia, Porissa järjestettävä verkkopelitapahtuma
Musiikissa
Insomnia, kiiminkiläinen thrash metal -yhtye
Insomnia, Insomnia-yhtyeen julkaisema EP vuodelta 1991
”Insomnia”, Faithlessin singlekappale vuodelta 1995
”Insomnia”, Koop Arposen singlekappale vuodelta 2008
”Insomnia”, Megadethin kappale vuodelta 1999
”Insomnia”, Anssi Kelan kappale vuonna 2005 ilmestyneeltä Rakkaus on murhaa -albumilta.
"Insomnia" Kamelotin kappale vuodelta 2015.
"Insomnia" Stray Kidsin kappale vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Insomnia”, voi hakea sivunnimihaulla, laajalla sivunnimihaulla tai tekstihaulla.
Insko

Insinöörijärjestöjen koulutuskeskus Insko oli teknisen alan korkean asteen täydennyskoulutusta antava oppilaitos, joka perustettiin vuonna 1963. Se toimi valtaosan ajastaan yhdistysmuotoisena, kunnes yhtiöitettiin vuonna 1992. Inskon koulutusten kysyntä romahti Suomen 1990-luvun alun lamassa, ja Insko yhdistyi vuonna 1993 Ammattienedistämislaitokseen.
Inskon perustivat toukokuussa 1963 neljä valtakunnallista insinöörijärjestöä: Suomen Teknillinen Seura, Tekniska Föreningen i Finland, Insinööriliitto ja Driftingenjörsförbundet i Finland.
1980-luvun alussa Insko toi Suomeen japanilaista laatuajattelua ja -koulutusta. 1980-luvun puolivälissä Inskon koulutuksiin osallistui vuosittain noin 15 000 ihmistä, ja sillä oli henkilöstöä noin 60. Sen toimitilat sijaitsivat Itä-Pasilassa. Insko järjesti yhdessä Insinöörilehdet Oy:n kanssa 1980-luvulla vuosittaisia Insinööripäiviä, ja vuonna 1988 se järjesti Suomessa kansainvälisen tehdaspalvelualan konferenssin.
Keltarauhanen

Keltarauhanen (corpus luteum) on kellertävä kudos, joka erittää progesteronia eli biologista keltarauhashormonia.
Keltarauhanen muodostuu puhjenneen munarakkulan soluista. Keltarauhanen on suurimmillaan viikon päästä ovulaatiosta.
Aiheesta muualla

Solunetti: Keltarauhanen (corpus luteum)
Solunetti: Keltarauhanen
Cleveland Clinic: Corpus Luteum (englanniksi)
InVader

| InVader Reckless Love |
| --- | --- | --- |

Studioalbumin tiedot
 Julkaistu: 4. helmikuuta 2016
 Formaatti: CD
 Tuottaja(t): Ilkka Wirtanen
 Tyylilaji: glam metal, hard rock
 Kesto: 40.54
 Levy-yhtiö: Spinefarm
Listasijoitukset
  Suomen virallinen lista: 8.
Reckless Loven muut julkaisut
| Spirit 2013 | InVader 2016 | Turborider 2022 |
InVader on Reckless Loven neljäs studioalbumi, joka julkaistiin 4. helmikuuta 2016 levymerkillä Spinefarm Records. Levyn tuotti Ilkka Wirtanen, joka on tuottanut myös Reckless Loven edelliset albumit. Albumi nousi Suomen virallisen listan sijalle 8.
Ensimmäinen single uusimmalta albumilta oli nimeltään "Keep It Up All Night", joka julkaistiin 18. syyskuuta 2015. Kyseinen single löytyy bonuskappaleena InVader-levyltä brittiläisen Spinefarm Recordsin julkaisemana. Albumin toinen single "Monster" julkaistiin 29. tammikuuta 2016. Kappaleesta tehtiin myös musiikkivideo.
Kappaleet

Kaikki kappaleet sanoittanut Olli Herman.
We Are the Weekend – 4.21 (säv. Pepe Reckless & Ilkka Wirtanen)
Hands – 4.11 (säv. Pepe & Wirtanen)
Monster – 3.48 (säv. Pepe & Wirtanen)
Child of the Sun – 3.58 (säv. Pepe & Wirtanen)
Bullettime – 4.01 (säv. Pepe)
Scandinavian Girls – 3.47 (säv. Pepe)
Pretty Boy Swagger – 3.25 (säv. Pepe & Jurek)
Rock It – 3.57 (säv. Pepe & Wirtanen)
Destiny – 3.59 (säv. Pepe & Wirtanen)
Let’s Get Cracking (THWP) – 5.33 (säv. Pepe & Wirtanen)
Keep It up All Night – 3.12 (bonuskappale)
Kokoonpano

Olli Herman – laulu
Pepe Reckless – kitara, taustalaulu, kosketinsoitin, musiikkiohjelmointi
Jalle Verne – basso, taustalaulu
Hessu Maxx – rummut, perkussiot
+
Ilkka Wirtanen – kosketinsoitin, musiikkiohjelmointi
Kokoonpano > Tuotanto

Ilkka Wirtanen – tuottaja, äänittäjä
Pekka Ruuska – A&R
Jurek – muu äänitys
Tido Nguyen – muu äänitys
Mika Jussila – masteroija
Mikko Karmila – miksaaja
Ville Juurikkala – valokuvat, design
Jurek – tuottaja (kappale 7)
Arvostelut

Imperiumi.net: 9–/10
Kaaoszine.fi: 9–/10
Soundi:
V2.fi:
Aiheesta muualla

InVader discogs.com -sivustolla
Iwona Matkowska

| Mitalit | Mitalit | Mitalit |  |
| --- | --- | --- | --- |
|  Iwona Matkowska |  Iwona Matkowska |  Iwona Matkowska |  |
Maa:   Puola
Naispaini
| MM-kilpailut  | MM-kilpailut  | MM-kilpailut  |  |
|  Hopeaa | Taškent 2014 | 48 kg |  |
|  Pronssia | Guangzhou 2006 | 48 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 48 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2012 | 51 kg |  |
|  Hopeaa | Varna 2005 | 48 kg |  |
|  Pronssia | Tampere 2008 | 48 kg |  |
|  Pronssia | Baku 2010 | 48 kg |  |
|  Pronssia | Dortmund 2011 | 48 kg |  |
Iwona Nina Matkowska (o.s. Sadowska, s. 28. toukokuuta 1982 Żary) on puolalainen naispainija ja Euroopan mestari.
48 ja 51 kilogramman sarjoissa paininut Matkowska on voittanut urallaan MM-hopeamitalin Taškentista 2014, MM-pronssimitalin Guangzhousta 2006, Euroopan mestaruuden Belgradista 2012, neljä muuta EM-mitalia sekä pronssia Euroopan kisoista 2015. Lontoon olympialaisissa 2012 hän oli seitsemäs.
Ixion

Ixion voi viitata seuraaviin:
Iksion (lat. Ixion), kreikkalaisessa mytologiassa lapiittien kuningas
28978 Ixion, pikkuplaneetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ixion”, voi hakea sivunnimihaulla, laajalla sivunnimihaulla tai tekstihaulla.
Iwona Sobotka

Iwona Sobotka
Iwona Sobotka (s. 19. lokakuuta 1981 Mława) on puolalainen ooppera- ja konserttilaulaja, äänialaltaan sopraano.
Sobotka valmistui Varsovan Chopin-musiikkiyliopistosta (diplomi 2005). Hän sai koulutusta myös Tom Krauselta Madridin Reina Sofía -musiikkikorkeakoulussa. Hän on saanut monia palkintoja, kuten Kuningatar Elisabetin laulukilpailun Grand Prix'n Brysselissä vuonna 2004. Sobotka on esiintynyt useimmissa Euroopan maissa, Yhdysvalloissa ja Japanissa. Kapellimestareita, joiden johdolla hän on esiintynyt, ovat olleet muiden muassa Colin Davis, Simon Rattle, Sylvain Cambreling, Gabriel Chmura, Thomas Hengelbrock, Jacek Kaspszyk, Jerzy Maksymiuk ja Antoni Wit.
Ensimmäisenä sooloalbuminaan Sobotka julkaisi toukokuussa 2004 Karol Szymanowskin laulujen kokoelman. Kaudella 2007/2008 sopraano esiintyi ensimmäisen kerran Pariisin oopperassa Ygrainen roolissa Paul Dukasin oopperassa Ariane et Barbe-bleue. Vuonna 2009 hän teki ensimmäisen esiintymisensä Varsovan suurteatterissa tulkitsemalla Susanin roolin Stanisław Moniuszkon oopperassa Verbum nobile. Sobotka on tehnyt yhteistyötä sellaisten pianistien kuin Piotr Anderszewskin ja Ángel Cabreran kanssa. Konserttilaulajana hänen ohjelmistoonsa on kuulunut Szymanowskin, Richard Straussin ja Frédéric Chopinin teoksia.
Ix

Ix tarkoittaa seuraavia:
9, roomalaisin numeroin IX, lukusana
Ix, planeetta Frank Herbertin Dyyni-kirjasarjassa
IX, Bulldozerin albumi vuodelta 1987
IX, Bendikin albumi vuodelta 1991.
IX, Zero Nine -yhtyeen albumi vuodelta 2009.
iX – Magazin für professionelle Informationstechnik, iX, saksalainen aikakauslehti.
Ford Prefect, alkuperäinen nimi Ix, yksi Linnunradan käsikirja liftareille -kirjan päähenkilöistä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ix”, voi hakea sivunnimihaulla, laajalla sivunnimihaulla tai tekstihaulla.
Isolammi (Tampere)

| Isolammi |
| --- | --- |
 Isolammia sen eteläreunalta paikasta, josta lähtee lammen laskuoja.
Valtiot:  Suomi
Maakunnat:  Pirkanmaa‎
Kunnat:  Tampere
Koordinaatit:  61°28′11″N, 23°52′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  Vihioja 
Järvinumero:  35.215.1.001 
Mittaustietoja
Pinnankorkeus:  86,7 m 
Rantaviiva:  0,561 km 
Pinta-ala:  0,02237 km² 
 fiIsolammi 
Isolammi  on Pirkanmaalla Tampereen Kaukajärvellä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Isolammi on osa Vihiojan valuma-aluetta.